**Energiamegtakarítási intézkedési terv**

(minta)

 [Közintézmény neve]

[Közintézmény címe]

[dátum]

[készítette]

Tartalomjegyzék

[Vezetői összefoglaló 3](#_Toc472323164)

[1. Az épület/épületegyüttes alapadatai 5](#_Toc472323165)

[2. Energiamegtakarítási intézkedési lehetőségek 6](#_Toc472323166)

[2.1 Beruházást nem igénylő beavatkozások 6](#_Toc472323167)

[2.2 Minimális ráfordítást igénylő beavatkozások 7](#_Toc472323168)

[2.3 Beruházást igénylő intézkedések 8](#_Toc472323169)

[3. Megvalósított intézkedések 9](#_Toc472323170)

[4. Megvalósítandó intézkedések meghatározása 10](#_Toc472323171)

[5. A végrehajtás nyomon követése 10](#_Toc472323172)

[6. MELLÉKLETEK 11](#_Toc472323173)

# Vezetői összefoglaló

Az összefoglalónak egyértelműen meg kell határoznia a főbb beavatkozási területeket és energiamegtakarítási célokat. A célok akkor vannak jól meghatározva, ha reálisak, számszerűsítettek és határidőkhöz vannak rendelve, továbbá ráfordítás igényük, hatásuk mértéke és egymásra épülésük szerint prioritási sorrendbe vannak állítva.

Az összefoglaló szövegszerűen tartalmazza azokat a főbb lehetőségeket, fenyegetéseket (kritikus pontok), erősségeket és gyengeségeket, amelyek a közintézmény által üzemeltetett energetikai rendszereket jellemzi.

|  |  |
| --- | --- |
| **Erősség**Belső  tényezők, amelyek segítenek a célok megvalósításában*pl. pályázati tapasztalat, ösztönzési rendszerek kidolgozása* | **Gyengeség**Belső  tényezők, amelyek gátolják a célok megvalósítását*pl. elavult légtechnika*  |
| **Lehetőség**Külső  tényezők, amelyek segítenek a célok megvalósításában*pl. pályázati források megszerzése* | **Fenyegetések/veszélyek**Külső  tényezők, amelyek gátolják a célok megvalósítását*pl. mérés hiánya,* |

E tényezőkből kiindulva lehet azonosítani a kulcs beavatkozási pontokat, és a beavatkozások erőforrás/speciális ismeret, kompetencia igényét.

Az intézkedések csoportosításánál külön érdemes kiemelni azokat az intézkedéseket, amelyek az intézményt abból a szempontból erősítik, hogy képes legyen az energiahatékonysági potenciált felismerni és kiaknázni (például energetikai audit vagy energetikai tanúsítás elkészítése, pénzügyi előtakarékossági alap létrehozása, ESCO partner keresése, alkalmazott műszaki szakember elvárt kompetenciáinak emelése, stb.)

A vezetői összefoglaló egyértelműen tartalmazza azokat az intézkedéseket és felelősöket, amelyeket adott határidőn belül teljesíteni szükséges. Tartalmazza továbbá azokat a fejlesztési lehetőségeket, amelyeket az intézmény beazonosított, megvizsgált, elkötelezett a megvalósítás irányában, azonban erőforrás hiányában egyelőre nem képes megvalósítani.

Ötéves intézkedési terv megvalósítani kívánt energia megtakarítási intézkedései:

|  |  |  |  |
| --- | --- | --- | --- |
| *Beruházást nem igénylő rövidtávú beavatkozások* | *becsült éves megtakarítás (mért mértékegység)[[1]](#footnote-1)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| *Minimális ráfordítást igénylő beavatkozások* | *becsült éves megtakarítás (mért mértékegység)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| *Beruházással járó intézkedések* | *becsült éves megtakarítás (mért mértékegység)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |
| --- | --- |
| *Forrás esetében (pályázat, támogatás) megvalósítható beruházással járó intézkedések* | *becsült megtakarítás (mért mértékegység)* |
|  |  |
|  |  |
|  |  |

Az intézkedési tervnek továbbá egyértelműen rögzítenie kell a kormányhivataloknál működő energetikusi hálózat irányába történő operatív kapcsolattartót vagy kapcsolattartókat. Az energiamegtakarítási intézkedési terv elkészítéséhez a Nemzeti Energetikusi Hálózat nyújt segítséget. Az energiahatékonyságról szóló törvény végrehajtásáról szóló 122/2015. (V. 26.) Korm. rendelet 7/D § (1) bekezdés d) pontja szerint. A Nemzeti Energetikusi Hálózat feladatait a 122/2015. (V. 26.) Korm. rendelet 10. mellékletében illetékesként megjelölt kormányhivatalok látják el.

Továbbá szükséges a nyomon követésért felelős személy vagy személyek nevének a meghatározása.

|  |  |
| --- | --- |
| Kapcsolattartó személy Nemzeti Energetikusi Hálózat felé: |  |
| Az energiahatékonysági eredmények nyomon követéséért felelős személy(ek): |  |

# Az épület/épületegyüttes alapadatai

A fejezet célja az épület, épületegyüttes szövegszerű bemutatása, leírása. Ha tanúsítvány készült az épületről, akkor a tanúsítványszerinti alapadatok illetve főbb megállapítások, fejlesztési javaslatok bemutatása, rögzítése szükséges. Javasolt a meglévő tanúsítványokat mellékletként az intézkedési tervhez csatolni.

Az épület/épületegyüttes főbb adatait táblázatos formában célszerű rögzíteni legalább az alábbi tartalom szerint:

|  |  |
| --- | --- |
| Az épület/épületegyüttes alapadatai |  |
| Az ingatlan címe |  |
| Helyrajzi száma |  |
| Tulajdonos / Megrendelő neve |  |
| Az ingatlan megnevezése |  |
| Létesítmény funkciója |  |
| Védettség *(helyi védett, műemlék)* |  |
|  |
| Hasznos alapterülete |  |
| Építés ideje |  |
| Épületszerkezet |  |
| Szintszám |  |

|  |
| --- |
| Az épület/épületegyüttes műszaki alapadatai |
| Külső falazat *(tégla, panel, stb)* |  |
| Tető (*lapos, magas, beépített magastető*) |  |
| Ablak *(Tessauer, gerébtokos ablak, fém, stb)* |  |
| Ajtó *(pallótokos, fém, stb.)* |  |
| Felhasznált energia *(földgáz, távhő, benzin, gázolaj, villamos energia, megújuló, stb.)* |  |
| Fűtési rendszer *(központi, konvektor,stb.)* |  |
| Szellőzési rendszer *(hővisszanyerős, stb.)* |  |
| Hőtermelő *(gázkazán, vegyes tüzelésű kazán, stb.)* |  |
| Hőleadó *(radiátor, padlófűtés, konvektor, stb.)* |  |
| HMV rendszer *(gázkazán, távhő, napkollektor, stb.)* |  |
| Hűtési rendszer *(split, központi klíma)* |  |
| Világítás *(kompakt, neon, led, stb)* |  |
| Éves kihasználtság (nap/év): |  |
| Épület energetikai besorolása *(amennyiben rendelkezésre áll energetikai tanúsítvány)*: |  |

# Energiamegtakarítási intézkedési lehetőségek

A beavatkozási javaslatok kidolgozása során fel kell tárni minden olyan lehetőséget, amellyel energetikai megtakarítás érhető el. Az intézkedési terv alapja az intézmény energetikai állapotának felmérése. A vizsgálatok során meg kell állapítani, hogy adott épületek esetében milyen energiahatékonyság növelő lehetőségek vannak, ezeket a lehetőségeket a becsült beruházási költségek alapján szükséges csoportosítani.

Az energiamegtakarítási lehetőségek azonosítása során elsődlegességet élvez a beruházási költséget nem igénylő, vagy csak alacsony beruházási költségű intézkedések meghatározása, az intézményt használók és a fenntartók energiahatékonyságot növelő szemléletformálása.

A megvalósítani kívánt intézkedéseket, a rendelkezésre álló forrásokat és műszaki megvalósítási lehetőségeket figyelembe véve, megvalósítási határidő, megvalósításért felelős személy és a becsült megtakarítási potenciál megadásával célszerű meghatározni.

Minden javaslat esetén meg kell határozni számítással, vagy becsléssel az intézkedéstől a menedzsment által elvárható megtakarítások mértékét. A javaslatokat három csoportra bontva kell besorolni. Az egyes lehetőségek mellé célszerű olyan indikátorok rögzítése, amely az intézkedés megvalósításának volumenét egyértelműsíti (például bevont dolgozók létszáma, érintett fejlesztés műszaki lehatárolása, teljesítményértékek, darabszámok, stb.)

## Beruházást nem igénylő beavatkozások

*Akár 10% energiamegtakarítás is elérhető rövidtávú intézkedésekkel, amelyek közvetlen beruházást nem igényelnek. Példaként, nem teljes körűen szemléltetve a következők átgondolása javasolt:*

* *gépészeti. épületgépészeti veszteségfeltárás vagy energetikai audit elkészíttetése*
* *üzemeltetési szokások változtatása, felelősök kijelölése (pl. nyáron éjszakai átszellőztetés; gépi szellőztetés hiányában ésszerű szellőztetés télen)*
* *üzemeltetési menetrendek átalakítása (fűtési, hűtési, szellőztetési napi, heti menetrend, az üzemszünetben a belső hőmérséklet csökkentése a fűtési szezonban, hosszabb szünetekben az iskolákban a használati melegvíz cirkuláció szüneteltetése)*
* *fűtési rendszer vízhőmérsékletének csökkentése (a külső hőmérséklet függvényében a fűtővíz hőmérséklete csökkenthető)*
* *légtechnika szakaszos üzemeltetése (csökkentett légszállítású üzemeltetés beiktatásával az energiafelhasználás csökkenthető)*
* *hűtési előremenő hőmérséklet növelési lehetősége*
* *hűtőközeg hőmérséklet optimalizálása*
* *lekötött teljesítmények csökkentésének lehetőségei, szolgáltatói szerződések felülvizsgálata*
* *energetikai rendszer beszabályozása, folyamatos ellenőrzés*
* *tervszerű megelőző karbantartás*
* *üzemviteli javaslatok – a rendszerek üzemelési hatékonysága a rendszeres ellenőrzéssel, karbantartással növelhető:*
	+ *rendszerek beszabályozása: ellenőrizni kell a szabályozó elemek állapotát, beállítási értékek meglétét*
	+ *karbantartás: szűrők, ventilátor ékszíjak, rendszerlégtelenítés, hőszigetelés ellenőrzése*
* *szemléletformáló intézkedések*
	+ *üzemeltető személyzet, dolgozók energiahatékonysági képzése*
	+ *felhasználói szokások megváltoztatása, felelősök kijelölése*
	+ *tájékoztató kiadványok*
	+ *figyelemfelhívó feliratok elhelyezése*
	+ *energiamegtakarításra vonatkozó dolgozói javaslatok támogatása, motiváció*

*A fűtött/hűtött épületállomány vonatkozásában – amennyiben még nem készültek - javasoljuk az energetikai tanúsítványok elkészíttetését.*

Energiamegtakarítási lehetőségek részletes leírása intézkedésenként:

|  |  |
| --- | --- |
| *Intézkedés* | *becsült éves megtakarítás (mért mértékegység)* |
|  |  |

## Minimális ráfordítást igénylő beavatkozások

*Példaként, nem teljes körűen szemléltetve a következők átgondolása javasolt:*

* *hővisszanyerési lehetőségek vizsgálat*a
* *a világítási rendszer programozott működtetése, jelenlét-érzékelők felszerelése*
* *energiatakarékos világítótestek beszerzése (kül- és beltérben);*
* *energiatakarékos berendezések (számítógépek, monitorok, hűtők, stb.) beszerzése, a meglévő berendezések használata során az energiatakarékos használatra való törekvés (pl. ajtó, vagy zárófedél felszerelése a hűtőpultokra, monitor, számítógép kikapcsolása után a hálózatból való leválasztása);*
* *hideg helyiségben melegvíz és fűtéscsövek szigetelése;*
* *fűtési-hűtési rendszer hidraulikai beszabályozása;*
* *légtechnikai rendszerek beszabályozása, jelenlét-érzékelők felszerelése;*
* *légtechnikai rendszerek légtömörségének fokozása;*
* *szivattyúk, ventilátorok felülvizsgálata, szükség szerint cseréje,*
* *frekvenciaszabályozók beépítése;*
* *fűtési, hűtési és légtechnikai beszabályozások finomhangolása, épületfelügyeleti rendszerekbe integrálása;*
* *termosztatikus radiátorszelepek beépítése;*
* *a használatnak megfelelő időprogram szerinti vezérlés a használati melegvíz hálózatban (pl. ahol jelentős mennyiségű meleg vizet használnak);*
* *ablakok, ajtók ütközésénél rugalmas tömítés elhelyezése, légzárás javítása (zárszerkezetek javításával, beállításával), ajtóknál huzatfogó kefe felszerelése, ajtócsukó, légfüggöny vagy télen textilfüggöny felszerelése, illetve szélfogó kialakítása (ahol erre van elegendő hely);*
* *mozgatható árnyékolók felszerelése az üvegfelületek külső oldalán, amelyek nyáron csökkentik a belső hőmérsékletet és a zavaró erős napsütést, ezáltal a gépi hűtés időtartamát csökkenthetik, télen pedig nem csökkentik a megvilágítást és a napsütésből származó hőnyereséget (a mozgatható árnyékolók helyett nagy kiülésű eresz, erkély vagy párkány, illetve lombhullató növényzet is megfelelő);*
* *kommunális hulladéktömörítő alkalmazása (alacsonyabb szemétszállítási díj),*
* *almérők beépítése, helyi elszámolás.*

Energiamegtakarítási lehetőségek részletes leírása intézkedésenként:

|  |  |
| --- | --- |
| *Intézkedés* | *becsült éves megtakarítás (mért mértékegység)* |
|  |  |

## Beruházást igénylő intézkedések

*Példaként, nem teljes körűen szemléltetve a következők átgondolása javasolt:*

* *épületburok utólagos hőszigetelése*
* *nyílászárók cseréje*
* *árnyékolók felszerelése, reflexiós üvegezés*
* *fűtési, hűtési, légtechnikai rendszerek korszerűsítése*
* *fűtési-, hűtési, légtechnikai rendszerek új koncepcióval, csőhálózati és hőleadói rekonstrukciók elemzésével, légcsatorna hálózatok átalakítási javaslataival, hővisszanyerő beépítésével.*
* *megújuló energetikai hasznosítás a vizsgált épület környezetében (napkollektor, levegő/víz hőszivattyús rendszerek, talajszondás hőszivattyús rendszerek, geotermikus energiahasznosítási lehetőségek, fotovillamos rendszerek telepítési lehetősége)*

Energiamegtakarítási lehetőségek részletes leírása intézkedésenként:

|  |  |
| --- | --- |
| Intézkedés | *becsült éves megtakarítás (mért mértékegység)* |
|  |  |

# Megvalósított intézkedések

Az előző ötéves időszak alatt megvalósított energiahatékonysági intézkedések összegzése. A megvalósított intézkedésekről évente szükséges jelentést küldeni a Nemzeti Energetikusi Hálózatnak.

Az intézkedéses szövegszerű ismertetése és a fejlesztések főbb adatainak rögzítése mellett a pozitív és negatív tapasztalatok, valamint az intézmény számára hasznos tapasztalatok rögzítése szükséges. Az intézkedésekkel elért energiamegtakarítás mértékét, táblázatos formában javasoljuk összefoglalni.

|  |  |
| --- | --- |
| *Megvalósított energiahatékonysági intézkedés* | *Intézkedéssel elért mért/becsült éves megtakarítás mértéke (mért mértékegység)* |
|  |  |
|  |  |
|  |  |
|  |  |
|  |  |

# Megvalósítandó intézkedések meghatározása

Az energiahatékonyság növelése illetve a lehetőségek feltárása érdekében a meghatározott javaslatokat a megvalósítás tervezett időpontja szerint sorrendbe kell rendezni. Minden egyes javaslathoz felelőst,megvalósítási határidőt és becsült megtakarítási potenciált szükséges rendelni.

A fejlesztési intézkedések megvalósítási sorrendjének kialakításakor a rendelkezésre álló emberi és pénzügyi erőforrások mellett a műszaki szempontokat is figyelembe kell venni. Az egymásra épülő intézkedések nem megfelelő megvalósítási sorrendje többletköltségeket eredményezhet.

|  |  |  |  |
| --- | --- | --- | --- |
| *Beruházást nem igénylő rövidtávú beavatkozások* | *becsült éves megtakarítás (mért mértékegység)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| *Minimális ráfordítást igénylő beavatkozások* | *becsült éves megtakarítás (mért mértékegység)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |  |  |
| --- | --- | --- | --- |
| *Beruházással járó intézkedések* | *becsült éves megtakarítás (mért mértékegység)* | *Határidő* | *Felelős személy* |
|  |  |  |  |
|  |  |  |  |
|  |  |  |  |

|  |  |
| --- | --- |
| *Forrás esetében - pályázat, támogatás - megvalósítható beruházással járó intézkedések* | *becsült éves megtakarítás (mért mértékegység)* |
|  |  |
|  |  |
|  |  |

# A végrehajtás nyomon követése

Az intézkedések megvalósítását követően az elért energiamegtakarítás nyomon követésének kereteit szükséges rögzíteni. A tervben be kell mutatni a végrehajtás nyomon követésére alkalmazott módszert: milyen gyakorisággal, milyen teljesítményeket, milyen adatokon keresztül (kitérve a mérés, számítás, becslés módjára), milyen szervezeti keretek mellett, kik követnek. A választott nyomon követési módszer megfelelősségéről javasoljuk kikérni a Nemzeti Energetikusi Hálózat képviselőjének véleményét.

# MELLÉKLETEK

6.1. Épületenergetikai tanúsítványok másolatai

6.2. Egyéb veszteségfeltárások dokumentumai

6.3. Tervezett szemléletformálási akciók

6.4. Fotódokumentáció

6.5. Az intézkedési terv elkészítésében közreműködő szakemberek felsorolása

1. A mérőórán vagy a vásárolt energia esetén a szolgáltató által kibocsátott számlán szereplő mértékegységben [↑](#footnote-ref-1)